text: Voldsomt prisfald bekymrer ikke minkavlere
  16 februar 2014 kl. 09.20
  Priserne på minkskind er faldet med 40 pct. Det foruroliger dog ikke minkavlerne synderligt.
  Formanden for minkavlerne er ikke bekymret over, at priserne på minkskind er faldet med 40 pct., efter at de har været oppe på en rekordpris på 600 kroner pr. skind.
  - Vi har været begunstiget med eventyrlige priser gennem flere år, som nu blot har fundet sit normale niveau, der stadig er ganske fornuftigt. Det får ingen betydning for de lokale minkavlere, siger Tage Pedersen, der er formand for Dansk Pelsdyravlerforening, til vafo.dk.
  Hans egen farm er en af de største i Hedensted Kommune.
  Artikel i vafo.dk
  